LIETUVOS RESPUBLIKOS SEIMO

Teisės ir teisėtvarkos komitetas

PAGRINDINIO KOMITETO IŠVADA

DĖL LIETUVOS RESPUBLIKOS SEIMO NUTARIMO ,,DĖL LIETUVOS RESPUBLIKOS VYRAUSYBĖS PROGRAMOS“

PROJEKTO Nr. XIVP-90

2020-12-09 Nr. 102-P-48(7)

Vilnius

1. Komiteto posėdyje dalyvavo: komiteto pirmininkas Stasys Šedbaras, nariai: Aušrinė Armonaitė, Irena Haase, Gabrielius Landsbergis, Česlav Olševski, Julius Sabatauskas, Algirdas Stončaitis, Agnė Širinskienė.

Komiteto biuro vedėja Dalia Komparskienė, patarėjos: Martyna Civilkienė, Jurgita Janušauskienė, Rita Karpavičiūtė, Dalia Latvelienė, Irma Leonavičiūtė, Rita Varanauskienė, Loreta Zdanavičienė, padėjėjos: Aidena Bacevičienė, Rivena Zegerienė, Meilė Čeputienė.

Paskirtoji teisingumo ministrė Evelina Dobrovolska.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Seimo kanceliarijos Teisės departamentas 2020-12-07	Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas. Pagal Lietuvos Respublikos teisingumo ministro 2013 m. gruodžio 23 d. įsakymu Nr. 1R-298 patvirtintose Teisės aktų projektų rengimo rekomendacijose (toliau – Rekomendacijos) nustatytus teisės technikos reikalavimus: 1) nutarimo projekto preambulėje teikiant nuorodą į Konstitucijos 92 straipsnio penktąją dalį ji turėtų būti rašoma žodžiu įvardžiuotine skaitvardžio forma (64 punktas); 2) nutarimo projekte teisės aktą pasirašančio subjekto vardas ir pavardė nerašoma (11 punktas); 3) Seimo nutarimu tvirtinamą programą sudaro punktai, punktų papunkčiai ir punktų pastraipos; punktai žymimi arabišku skaitmeniu su tašku, punktų papunkčiai žymimi arabiškais skaitmenimis ir turi pradinį punkto ir savo eilės numerį, punktų pastraipos nenumeruojamos; jei tvirtinamas teisės aktas skirstomas į skyrius, skirsnius, poskyrius ir poskirsnius, jie žymimi mutatis mutandis taikant Rekomendacijų 56 punkto nuostatas (57 punktas); 4) viso teisės akto punktų numeracija yra ištisinė (58 punktas); 5) nutarimo projekto priedo tekstas turėtų būti dėstomas laikantis bendrinės lietuvių kalbos normų ir teisės terminijos (Lietuvos Respublikos teisėkūros pagrindų įstatymo 14 straipsnis, Rekomendacijų 5 punktas); pirmą kartą tekste minimi teisės aktų, institucijų (pvz., NVO, KT), pareigų ir pan. pavadinimai negali būti trumpinami, išskyrus, kai įstatyme teikiamos nuorodos į Europos Sąjungos teisės aktus, jeigu jie nurodyti įstatymo priede; jei teisės akto, institucijos, pareigų ir pan. pavadinimas, kuris prasideda žodžiais „Lietuvos Respublika“, minimas ne kartą, pirmą kartą parašius visą pavadinimą, toliau jis gali būti rašomas be žodžių „Lietuvos Respublika“; prireikus įsivesti kitą trumpinį, jis nurodomas skliaustuose (Rekomendacijų 6.1, 15.1. punktai).	Pritarti

3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta

4. Valstybės ir savivaldybių institucijų ir įstaigų pasiūlymai: negauta

5. Subjektų, turinčių įstatymų leidybos iniciatyvos teisę, pasiūlymai: negauta

6. Seimo paskirtų papildomų komitetų / komisijų pasiūlymai: negauta

7. Komiteto sprendimas ir pasiūlymai: Pritarti Lietuvos Respublikos Seimo nutarimo projektui „Dėl Lietuvos Respublikos Vyriausybės programos“ Nr. XVP-90.

8. Balsavimo rezultatai: už – 4, prieš – nėra, susilaikė – 4.

9. Komiteto paskirti pranešėjai: Stasys Šedbaras, Agnė Širinskienė.

10. Komiteto narių atskiroji nuomonė: negauta

Komiteto pirmininkas	(Parašas)	Stasys Šedbaras

Komiteto biuro vedėja Dalia Komparskienė